**Likumprojekta „Grozījumi likumā „Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir noteikt, ka:1) no 2021. gada 1. janvāra valsts sociālās apdrošināšanas obligāto iemaksu (turpmāk – obligātās iemaksas) veikšanas termiņš ir līdz mēneša 23. datumam un darba devēja ziņojuma par obligātajām iemaksām iesniegšanas termiņš ir līdz mēneša 17. datumam;2) sākot ar 2004. gada 1. maiju, no valsts pamatbudžeta apdrošināt pensiju un bezdarba apdrošināšanai personas, kuru laulātais kā prokurors pilda Latvijas Republikas pārstāvību Eirojustā un kuras uzturas attiecīgajā ārvalstī kā šī pārstāvja Latvijas Republikas prokurora Eirojustā laulātais;3) obligātās iemaksas no valsts pamatbudžeta vai speciālajiem budžetiem netiek veiktas pensiju apdrošināšanai par mēnešiem, par kuriem tiek veiktas iemaksas pensiju apdrošināšanai 5 % apmērā no autoratlīdzībām vai tās veic pašnodarbinātie 5 % apmērā (t.sk., no lauksaimnieciskās ražošanas ienākuma);4) darba devējam, pamatojoties uz tiesas spriedumu vai valsts iestādes lēmumu par darba samaksas piedziņu, ir pienākums samaksāt obligātās iemaksas un iesniegt ziņojumu par obligāto iemaksu objektu un obligātajām iemaksām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par valsts sociālo apdrošināšanu”” (turpmāk – likumprojekts) izstrādāts, pamatojoties uz Ministru kabineta 2017. gada 26. septembra sēdes protokola Nr.48 44.§ 3. punktu, kurā noteikts, ka „Lai mazinātu administratīvo slogu nodokļu maksātājiem un nodrošinātu iespēju vairākus nodokļu maksājumus, kā arī valsts nodevu par numerācijas lietošanas tiesībām vienotajā nodokļu kontā samaksāt vienā maksājumā, Finanšu ministrijai, Ekonomikas ministrijai, Labklājības ministrijai, Satiksmes ministrijai un Vides aizsardzības un reģionālās attīstības ministrijai izvērtēt kompetencē esošos normatīvos aktus un pārskatīt nodokļu deklarāciju iesniegšanas un nodokļu (t. sk. valsts nodevas par numerācijas lietošanas tiesībām) maksāšanas termiņus, un vienlaikus ar nākamajiem grozījumiem attiecīgajos normatīvajos aktos, bet ne vēlāk kā līdz 2018. gada 1. martam, iesniegt izskatīšanai Ministru kabinetā normatīvo aktu projektus, kas paredz, ka:3.1. regulāri maksājamie (t.i., reizi mēnesī, reizi ceturksnī un reizi pusgadā maksājamie) Valsts ieņēmumu dienesta administrētie nodokļi un valsts nodeva par numerācijas lietošanas tiesībām budžetā ir samaksājama ne vēlāk kā līdz pārskata iesniegšanas mēneša 23. datumam. Mēneša 23. datums ir vienotais regulāri maksājamo nodokļu un valsts nodevas par numerācijas lietošanas tiesībām maksāšanas gala termiņš;3.2. regulāri iesniedzamās (t.i., reizi mēnesī, reizi ceturksnī un reizi pusgadā iesniedzamās) nodokļu deklarācijas un numerācijas lietošanas tiesību ikgadējās valsts nodevas deklarācija nodokļu administrācijai iesniedzamas pirms nodokļu un valsts nodevas par numerācijas lietošanas tiesībām maksāšanas gala termiņa, nodokļu deklarācijas un numerācijas lietošanas tiesību ikgadējās valsts nodevas deklarācijas iesniegšanas termiņu nosakot ne mazāk kā trīs dienas pirms vienotā nodokļu un numerācijas lietošanas tiesību ikgadējās valsts nodevas maksāšanas gala termiņa iestāšanās;3.3. minētie normatīvo aktu grozījumi spēkā stājas 2021. gada 1. janvārī un attiecināmi uz deklarācijām, kas iesniedzamas ar 2021. gada 1. janvāri, un nodokļu un numerācijas lietošanas tiesību ikgadējās valsts nodevas maksājumiem, kuru maksāšanas termiņš iestājas ar 2021. gada 1. janvāri.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) No 2021. gada 1. janvāra stāsies spēkā 2017. gada 23. novembra likuma „Grozījumi likumā “Par nodokļiem un nodevām”” normas par vienotā nodokļu konta ieviešanu. Tā kā saskaņā ar likumu „Par nodokļiem un nodevām” valsts sociālās apdrošināšanas obligātās iemaksas (turpmāk – obligātās iemaksas) ir nodoklis šī likuma izpratnē, tad nepieciešami grozījumi likumā „Par valsts sociālo apdrošināšanu” (turpmāk – likums), nosakot no 2021. gada 1. janvāra darba devējam un pašnodarbinātajam:- obligāto iemaksu veikšanas termiņu līdz mēneša 23. datumam; - ziņojuma par obligāto iemaksu objektu un obligātajām iemaksām no darba ņēmēju darba ienākumiem pārskata mēnesī iesniegšanas termiņu līdz mēneša 17. datumam. Vienlaikus nav pamata vienādot nodokļus, kuri pēc būtības un mērķa ir atšķirīgi. Daļu obligāto iemaksu (11 %) maksā darba ņēmējs, tātad nodokļa maksātājs. Šīs obligātās iemaksas tāpat kā iedzīvotāju ienākuma nodoklis tiek ieturēts no darba ņēmēja darba samaksas. Tas, ka obligātās iemaksas no darba ņēmēja darba samaksas budžetā iemaksā ar darba devēja starpniecību, nepadara šo nodokli par tādu nodokli, ko no saviem līdzekļiem maksā darba devējs.  Atšķirībā no iedzīvotāju ienākuma nodokļa, ko personas maksā valsts budžetā kopējam labumam, obligātās iemaksas tiek veiktas noteiktam mērķim, proti, sociālajai aizsardzībai un pēc būtības tā ir apdrošināšanas prēmija. Apdrošināšanas atlīdzība netiek izmaksāta, ja nav samaksāta apdrošināšanas prēmija. Ņemot vērā obligāto iemaksu atšķirīgo dabu, ka tas ir mērķēts maksājums, tad, ja no darba ņēmēja ir ieturētas obligātās iemaksas un tās ir pārskaitītas budžetā, personai ir tiesības prasīt Latvijas Republikas Satversmes 109. pantā garantētās tiesības, t.i., ņemt vērā šīs obligātās iemaksas sociālās apdrošināšanas pakalpojumu (pensiju, pabalstu) aprēķinā un saņemt obligātajām iemaksām atbilstošus sociālās apdrošināšanas pakalpojumus. Ikgadējos informātivajos ziņojumos par faktiski veikto valsts sociālās apdrošināšanas obligāto iemaksu pensiju apdrošināšanai ietekmi uz personu sociālo nodrošinājumu redzams, ka:- par periodu no 2011. gada 1. janvāra līdz 2016. gada martam obligātās iemaksas ir veiktas pilnā apmērā tikai par 84,1 % darba ņēmējiem;- par periodu no 2011. gada 1. janvāra līdz 2017. gada martam obligātās iemaksas ir veiktas pilnā apmērā tikai par 82,7 % darba ņēmējiem. Tātad samazinās to darba ņēmēju skaits, par kuriem obligātās iemaksas ir pilnībā samaksātas. Turklāt, nenosakot obligātās iemaksas kā prioritāru nodokli, personu sociālā apdrošināšana pasliktināsies.  Ņemot vērā iepriekš minēto, un lai tiktu nodrošinātas personai Latvijas Republikas Satversmē garantētās tiesības, likumā kā speciālajā normatīvajā aktā nosakāms, ka obligātās iemaksas ir prioritārs nodoklis attiecībā pret pārējiem likumā „Par nodokļiem un nodevām” minētajiem nodokļiem. Likumprojektā noteikts, ka Valsts ieņēmumu dienests vienotājā nodokļu kontā saņemtos ieņēmumus katru darbdienu prioritāri attiecina uz darba devēju un pašnodarbināto deklarētajām obligātajām iemaksām un pārskaita attiecinātās obligātās iemaksas uz valsts sociālās apdrošināšanas iemaksu sadales kontu. Tālāk Valsts kase, katru darbdienu sociālās apdrošināšanas iemaksu sadales kontā pieejamos līdzekļus pārskaita uz sociālās apdrošināšanas speciālo budžetu kontiem atbilstoši gadskārtējā valsts budžeta likumā noteiktajam sociālās apdrošināšanas ieņēmumu īpatsvaram.2) Valsts sociālās apdrošināšanas sistēmas pamatā ir obligātās iemaksas, ko veic darba devēji, darba ņēmēji un pašnodarbinātie, lai apdrošinātu personas, kuras ir nodarbinātas. Savukārt citas personas tiek apdrošinātas no valsts sociālās apdrošināšanas speciālā budžeta vai valsts pamatbudžeta, ja šīs personas atbilst kādai no likuma 6. panta ceturtajā daļā minētajām personu grupām. Šīs personas apdrošina pensiju apdrošināšanai, lai neveidotos apdrošināšanas stāža pārtraukumi līdz vecuma pensijas piešķiršanai noteiktā vecuma sasniegšanai vai vecuma pensijas piešķiršanai, ja pensiju piešķir agrāk ar atvieglotiem noteikumiem vai priekšlaicīgi. Saskaņā ar likuma 6. panta piekto un sesto daļu papildus pensiju apdrošināšanai daļu no šīm personu grupām apdrošina bezdarba un invaliditātes riskiem.  No 2018. gada 1. janvāra obligātās iemaksas pensiju apdrošināsanai 5 % apmērā tiek veiktas no autoratlīdzībām vai tās veic pašnodarbinātie (t.sk., no lauksaimnieciskās ražošanas ienākuma).  Lai neveidotos obligāto iemaksu pārklājumi, likumā nosakāms, ka obligātās iemaksas no valsts pamatbudžeta vai speciālajiem budžetiem netiek veiktas pensiju apdrošināšanai par mēnešiem, par kuriem tiek veiktas iemaksas pensiju apdrošināšanai 5 % apmērā no autoratlīdzībām vai tās veic pašnodarbinātie 5 % apmērā (t.sk., no lauksaimnieciskās ražošanas ienākuma).3) Labklājības ministrija saņēmusi Ģenerālprokuratūras 2017. gada 3. oktobra vēstuli Nr.130.6/2017/350 par valsts politiku sociālās apdrošināšanas jomā, kurā minēts, ka Latvijas pārstāvja Eirojustā un viņa laulātā sociālās garantijas, pabalstus un kompensācijas regulē Valsts un pašvaldību institūciju amatpersonu un darbinieku atlīdzības likuma 36. pants, Ministru kabineta 2010. gada 29. jūnija noteikumu Nr.602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” 9. punkts. Saskaņā ar likuma “Par sociālo drošību” 20. pantu pieprasījums pēc sociālajiem pakalpojumiem tiek apmierināts no attiecīgo tiesību rašanās dienas, ja likumā nav paredzēts citādi. Ievērojot vienlīdzīgas attieksmes principu konkrētajās publiski tiesiskajās attiecībās, likuma 6. panta ceturtajā daļā norādītās tiesības attiecināmas arī uz prokurora, kurš veic dienesta pienākumus ārvalstī, laulāto, kurš kā iepriekš minēts, saņem visas pārējās kompensācijas un pabalstus. Pastāvot vienādiem faktiskajiem un tiesiskajiem apstākļiem, persona nevar būt nostādīta sociāli netaisnīgā un diskriminējošā situācijā. Latvijas Republikas pārstāvību Eirojustā veic Prokuratūras likuma noteiktajā kārtībā ģenerālprokurora apstiprināts pārstāvis. Prokuratūras likuma 58.¹ panta pirmā daļa noteic, ka Eirojusta pārstāvis darbojas saskaņā ar Latvijas Republikas normatīvajiem aktiem, kas regulē prokurora darbību, un Eiropas Savienības Padomes 2002. gada 28. februāra lēmumu 2002/187/TI, ar ko izveido Eirojustu, lai stiprinātu cīņu pret smagiem noziegumiem, kā arī Eiropas Savienības Padomes 2008. gada 16. decembra lēmumu 2009/426/TI par Eirojusta stiprināšanu un ar kuru groza lēmumu 2002/187/TI, ar ko izveido Eirojustu, lai stiprinātu cīņu pret smagiem noziegumiem.Saskaņā ar likuma 5. panta pirmās daļas un 6. panta ceturtās daļas 6., 8.punkta un piektās daļas 5., 7.punkta noteikumiem obligātai sociālajai (pensiju) apdrošināšanai un apdrošināšanai pret bezdarbu ir pakļautas personas, kuru laulātais (kam piešķirts diplomātiskais rangs saskaņā ar Diplomātiskā un konsulārā dienesta likumu) pilda diplomātisko un konsulāro dienestu ārvalstīs un kuras uzturas attiecīgajā ārvalstī kā diplomātisko un konsulāro dienestu pildošas personas laulātais, kā arī personas, kuras atrodas attiecīgajā ārvalstī dienesta pienākumus pildoša karavīra laulātā statusā, izņemot gadījumu, kad karavīrs piedalās starptautiskajā operācijā, militārajās mācībās, manevros vai atrodas komandējumā. Ņemot vērā iepriekš minēto un lai nodrošinātu Eirojusta pārstāvja laulātājam tādas sociālās garantijas kā diplomāta laulātajam, likumā nosakāms, ka pensiju apdrošināšanai un apdrošināšanai pret bezdarbu obligāti ir pakļautas arī personas, kuru laulātais pilda Latvijas Republikas pārstāvību Eirojustā un kuras uzturas attiecīgajā ārvalstī kā Latvijas Republikas pārstāvja Eirojustā laulātais. Tā kā Latvijas Republika pievienojās Eiropas Savienībai no 2004. gada 1. maija, tad likuma pārejas noteikumos nosakām, ka Ģenerālprokuratūra līdz 2019. gada 1. janvārim iesniedz informāciju Valsts sociālās apdrošināšanas aģentūrā (turpmāk – VSAA) par personām, par kurām nav veiktas obligātās iemaksas kā par Eirojusta pārstāvja laulāto par periodu no 2004. gada 1. maija. 4) Juridiskās skaidrības nodrošināšanai likumā precizējama norma par profesionālo sportistu obligāto iemaksu objektu. Tā kā likumā ir noteikts, ka profesionāla sportista obligāto iemaksu objekts ir divas Ministru kabineta noteiktās minimālās mēneša algas, t.i., konstants obligāto iemaksu objekts, tad gadījumos, kad profesionāls sportists darba ņemēja statusu iegūst no datuma, kas nav mēneša pirmais datums, obligāto iemaksu objekts aprēķināms proporcionāli darba ņemēja statusa periodam. Iemaksu objektu proporcionāli nepiemēro par tām taksācijas gada kalendāra dienām, kurās profesionāls sportists atrodas bērna kopšanas atvaļinājumā, kurās darba ņēmējam (bērna tēvam) ir piešķirts atvaļinājums sakarā ar bērna piedzimšanu, kurās darba ņēmējs atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, vai par pārejošas darbnespējas, grūtniecības un dzemdību atvaļinājuma kalendāra dienām, par kurām ir izsniegta darbnespējas lapa "B".” 5) Juridiskās skaidrības nodrošināšanai precizēta likuma 20.¹ panta otrās daļas norma par termiņu, kādā darba devējs ir tiesīgs precizēt darba ņemēja darba ienākumus un obligātās iemaksas. Piemēram, ja ziņojums par 2018. gada martu iesniegts 2018. gada 17. aprīlī, tad precizēt šajā ziņojumā sniegtās ziņas par personas darba ienākumiem un obligātajām iemkasām var līdz 2021. gada 16. aprīlim.6) Juridiskās skaidrības nodrošināšanai precizēts likuma 1. panta 2. punkts, papildinot darba ņemējam atbilstošo personu uzskaitījumu ar zemnieku (zvejnieku) saimniecības īpašnieku, kas ir darba tiesiskajās attiecībās ar savu zemnieku (zvejnieku) saimniecību.7) Juridiskās skaidrības nodrošināsanai precizēts likuma 23.² panta pirmās daļas 2. punkts, lai precīzāk noteiktu iemaksu objektu tām pašnodarbinātajām personām, kuru mēneša ienākumi nesasniedz Ministru kabineta noteikto minimālo mēneša darba algu un kurām jāveic 5 % obligātās iemaksas pensiju apdrošināšanai. Pašnodarbinātais ienākumus aprēķina par katru mēnesi atsevišķi. Ja ienākumi nesasniedz minimālo mēneša darba algu, bet pārsniedz 50 euro, tad pašnodarbinātajam jāveic obligātās iemkasas 5 % pensiju apdrošināšanai.*1. piemērs.*janvārī ienākumi 0; februārī ienākumi 407,50 euro; martā ienākumi 0.Obligāto iemaksu objekts 407,50 - 50 = 357,50 euro, no kuriem jāveic 5 % obligātās iemaksas pensiju apdrošināšanai. *2. piemērs.* janvārī ienākumi 0; februārī ienākumi 0; martā ienākumi 440 euro. Pāsnodarbinātais izvēlas obligāto iemaksu objektu (kas nav mazāks par minimālo mēneša darba algu), no kura jāveic 32,15 % obligātās iemaksas. Brīvi izraudzītais obligāto iemkasu objekts ir 430 euro, un no starpības 10 euro (440 - 430 euro) jāveic obligātās iemkasas 5 % pensiju apdrošināšanai.*3. piemērs.*janvārī ienākumi 10; februārī ienākumi 300; martā ienākumi 0 euro. Obligāto iemkasu objekts 260 euro (10 + 300 – 50 euro), no kura jāveic 5 % obligātās iemaksas pensiju apdrošināšanai.*4. piemērs.*janvārī ienākumi 10 euro; februārī ienākumi 20 euro; martā ienākumi 0 euro. Obligātās iemaksas nav jāveic.aprīlī ienākumi 60 euro;maijā ienākumi 300 euro;jūnijā ienākumi 500 euro.Obligāto iemaksu objekts par aprīli ir 40 euro (10 + 20 + 60 – 50), no kura jāveic 5 % obligātās iemaksas pensiju apdrošināšanai.Obligāto iemaksu objekts par maiju ir 300 euro, no kura jāveic 5 % obligātās iemaksas pensiju apdrošināšanai.Obligāto iemkasu objekts par jūniju ir brīvi izraudzītais obligāto iemaksu objekts, vismaz 430 euro, un no starpības 70 euro (500 - 430 euro) jāveic obligātās iemkasas 5 % pensiju apdrošināšanai.8) VSAA arvien biežāk vēršas personas, kuras ir civiltiesiskā kārtībā tiesājušās ar darba devēju par darba samaksu. Tiesu spriedumos ir noteikts darba devēja pienākums izmaksāt personai nesaņemto darba samaksu, bet nekas nav minēts par nodokļu nomaksu. Lai nodrošinātu šādām personām tiesības uz sociālo aizsardzību, likumā nepieciešams noteikt, ka, pamatojoties uz tiesas spriedumu par darba samaksas izmaksu, darba devējam ir pienākums atbilstoši tiesas spriedumā minētajam darba samaksas periodam un normatīvajos aktos noteiktajam samaksāt obligātās iemaksas un iesniegt darba devēja ziņojumu Valsts ieņēmumu dienestā. Ja darba devējs šo pienākumu nepilda, Valsts ieņēmumu dienestam, pamatojoties uz personas iesniegto tiesas spriedumu, ir tiesības precizēt darba devēja ziņojumus par obligāto iemaksu objektu un obligātajām iemaksām. Valsts ieņēmumu dienestam būtu jāprecizē darba devēja ziņojumi atbilstoši tiesas spriedumā vai iestādes lēmumā minētajam obligāto iemaksu objektam un obligāto iemaksu sadalījumam pa mēnešiem. Savukārt gadījumos, kad tiesas spriedumā vai iestādes lēmumā nebūtu šādas informācijas, Valsts ieņēmumu dienestam būtu pienākums sadalīt obligāto iemaksu objektu un obligātās iemaksas proporcionāli par visu periodu. 9) 2017. gada 28. novembra informatīvā ziņojuma „Administratīvā sloga mazināšana valsts pārvaldē” pielikuma 5. punktā noteikts Labklājības ministrijai izvērtēt priekšlikumu likuma pārejas noteikumu 49. punktā minēto ziņojumu par faktiski veikto obligāto iemaksu pensiju apdrošināšanai ietekmi uz personu sociālo nodrošinājumu gatavot reizi divos gados. Izvērtējot administratīvo slogu un ņemot vērā, ka no 2018. gada 1. janvāra tiek ieviests 5 % maksājums pensiju apdrošināšanai, kuru veiks pašnodarbinātie un autoratlīdzību izmaksātāji par autoratlīdzības saņēmējiem, kā arī no 2021. gada 1. janvāra paredzēto vienoto nodokļu kontu, likuma pārejas noteikumu 49. punktā precizējams, ka informatīvais ziņojums iesniedzams līdz 2021. gada 1. oktobrim un pēc tam ik pēc trim gadiem līdz 1. oktobrim.  |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba devēji (t.sk. autoratlīdzību izmaksātāji), pašnodarbinātie, darba ņēmēji, autoratlīdzības saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz noteikt jaunus pienākumus attiecībā uz obligāto iemaksu veikšanu, bet paredz mainīt izpildes termiņu esošajiem pienākumiem, nosakot, ka obligāto iemaksu samaksas gala termiņš ir līdz mēneša 23. datumam. Vēl tiek noteikts, ka darba devēja ziņojums par pārskata mēnesi jāiesniedz līdz nākamā mēneša 17. datumam. |
| 3. | Administratīvo izmaksu monetārs novērtējums | Administratīvo izmaksu aprēķinu nav iespējams veikt, ņemot vērā, ka obligāto iemaksu veikšanas izmaksas ir atšķirīgas (dažādi pakalpojumu sniedzēji), kā arī darba devējs var izvēlēties, kura pakalpojumu sniedzēja piedāvāto izmantot. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2804003350 | 0 | 2962262938 | 2 939  | 3133002248 | 187 | 187 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 26 921 451 | 0 | 27 131 217 | 0 | 31 622 343 | 0 | 0 |
| Prokuratūras apakšprogramma 01.00.00 „Prokuratūras iestāžu uzturēšana”  | 26 921 451 | 0 | 27 131 217 | 0 | 31 622 343 | 0 | 0 |
| 1.2. valsts speciālais budžets, t.sk.: | 2 777 081 899 |  0 |  2 935 131 721 |  +2 939(transferts no PB) |  3 101 379 905 | +187(transferts no PB) | +187(transferts no PB) |
| 04.01.00 "Valsts pensiju speciālais budžets" | 2 069 139 794 | 0 | 2 186 167 559 | +2 675(transferts no PB) | 2 307 507 978 | +171(transferts no PB) | +171(transferts no PB) |
| -Valsts speciālajā budžetā saņemtie transferti no valsts pamatbudžeta (EKK 18200) | 178 300 852 | 0 | 182 777 450 | +2 675(transferts no PB) | 174 499 474 | +171(transferts no PB) | +171(transferts no PB) |
| *Valsts iemaksas valsts sociālajai apdrošināšanai valsts pensiju apdrošināšanai (EKK 18212)* | 3 570 580 | 0 | 3 603 382 | +2 675(transferts no PB) | 3 605 417 | +171(transferts no PB) | +171(transferts no PB) |
| 04.02.00 "Nodarbinātības speciālais budžets" | 162 136 179 | 0 | 164 512 621 | +264(transferts no PB) | 168 315 072 | +16(transferts no PB) | +16(transferts no PB) |
| -Valsts speciālajā budžetā saņemtie transferti no valsts pamatbudžeta (EKK 18200) | 273 517 | 0 | 274 171 | +264(transferts no PB) | 274 129 | +16(transferts no PB) | +16(transferts no PB) |
| *Valsts iemaksas sociālajai apdrošināšanai bezdarba gadījumam (EKK 18213)*  | 273 517 | 0 | 274 171 | +264(transferts no PB) | 274 129 | +16(transferts no PB) | +16(transferts no PB) |
| 1.3. pašvaldību budžets |  |  |  |  |  |  |  |
| 2. Budžeta izdevumi | 2678120387 | 0 | 2882354691 | +2 939(transferts uz SpB) | 3064389561 | +187(transferts uz SpB) | +187(transferts uz SpB) |
| 2.1. valsts pamatbudžets | 26921451 | 0 | 27131217 | +2 939(transferts uz SpB) | 31622343 | +187(transferts uz SpB) | +187(transferts uz SpB) |
| Prokuratūras apakšprogramma 01.00.00 „Prokuratūras iestāžu uzturēšana” | 26921451 | 0 | 27131217 | +2 939(transferts uz SpB) | 31622343 | +187(transferts uz SpB) | +187(transferts uz SpB) |
| 2.2. valsts speciālais budžets | 2651198936 | 0 | 2855223474 | 0 | 3032767218 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3. Finansiālā ietekme |  125882963 | 0 | 79908247 | 2939 | 68612687 | 187 | 187 |
| 3.1. valsts pamatbudžets | 0 | 0 | 0 | -2 939 | 0 | -187 | -187 |
| 3.2. speciālais budžets | 125882963 | 0 | 79908247 | +2 939 | 68612687 | +187 | +187 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | X | 0 | X | 2 939  | X |  187 |  187 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 |  0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  \* Prokuratūra projektā plānotos izdevumus nodrošinās piešķirtā budžeta ietvaros, pārplānojot izdevumus.Valsts iemaksas\*\* personai pensiju apdrošināšanai un apdrošināšanai pret bezdarbu periodā no 2004.gada maija – 2019.gada decembrim:

|   | Vecuma pensiju apdrošināšanai | Bezdarba gadījumam |
| --- | --- | --- |
|   | iemaksu likme | summa gadā, EUR | iemaksu likme | summa gadā, EUR |
| no 2004.gada maija | 20% | 113.82  | 1.89% | 10.76  |
| 2005 | 20% | 170.74  | 1.80% | 15.37  |
| 2006 | 20% | 170.74  | 1.86% | 15.88  |
| 2007 | 20% | 170.74  | 1.80% | 15.37  |
| 2008 | 20% | 170.74  | 1.75% | 14.94  |
| 2009 | 20% | 170.74  | 1.70% | 14.51  |
| 2010 | 20% | 170.74  | 3.81% | 32.53  |
| 2011 | 20% | 170.74  | 2.56% | 21.85  |
| 2012 | 20% | 170.74  | 1.50% | 12.81  |
| 2013 | 20% | 170.74  | 1.48% | 12.63  |
| 2014 | 20% | 170.74  | 1.63% | 13.91  |
| 2015 | 20% | 170.74  | 2.10% | 17.93  |
| 2016 | 20% | 170.74  | 2.08% | 17.76  |
| 2017 | 20% | 170.74  | 1.90% | 16.22  |
| 2018 | 20% | 170.74  | 1.84% | 15.71  |
| 2019 | 20% | 170.74  | 1.84% | 15.71  |
| **kopā** |   | **2 674.86**  |  | **263.87**  |

No 2020.gada turpmāk ik gadu iemaksām\*:* Pensiju apdrošināšanai: 170,74 EUR
* Bezdarba gadījumam: 15,71 EUR.

*\*\*iemaksu objekts, no kuras tiek veiktas iemaksas, ir 71,14 EUR mēnesī.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ņemot vērā, ka Prokuratūra likumprojektā paredzēto pasākumu īstenošanu nodrošinās Prokuratūrai apstiprinātā budžeta ietvaros, tad pamatbudžetā papildus izdevumi neradīsies, savukārt valsts sociālās apdrošināšanas speciālajā budžetā plānojās papildus ieņēmumi, kas uzlabos finansiālo bilanci, jo pensiju izmaksa tuvākajos gados nav paredzēta, savukārt ietekme sakarā ar bezdarbnieka pabalstu ir nebūtiska, ja šis risks vispār iestāsies. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojektu nepieciešami grozījumi:1) Ministru kabineta 2010. gada 7. septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” – precizēt darba devēja ziņojumu saistībā ar obligāto iemaksu ieskaitīšanu vienotajā nodokļu kontā un darba devēja ziņojuma iesniegšanu. Normatīvā akta projekts tiks izstrādāts, lai grozījumi stātos spēkā 2021. gada 1. janvārī;2) Ministru kabineta 2010. gada 5. oktobra noteikumos Nr.951 „Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli”;3) Ministru kabineta 2001. gada 5. jūnija noteikumos Nr.230 „Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”. |
| 2. | Atbildīgā institūcija | Labklājības ministrija ir atbildīga par minēto Ministru kabineta noteikumu projekta izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrības līdzdalība ir nodrošināta, publicējot uzziņu par likumprojektu un likumprojektu Labklājības ministrijas mājas lapā internetā.  |
| 2. | Sabiedrības līdzdalība projekta izstrādē | Informācija par vienotā nodokļu konta ieviešanu un tā ieviešanas risinājumiem sniegta Nacionālās trīspusējās sadarbības padomes Budžeta un nodokļu apakšpadomes 2017. gada 18. augusta sēdē, vienlaikus sabiedrības līdzdalība vienotā nodokļu konta regulējuma izstrādē tika nodrošināta Saeimā 2017. gada 23. novembrī pieņemtā likuma “Grozījumi likumā “Par nodokļiem un nodevām”” izstrādes un saskaņošanas laikā (likumprojekts “Grozījumi likumā “Par nodokļiem un nodevām”” tika izsludināts Valsts sekretāru 2017. gada 17. augusta sanāksmē (prot.Nr.32 7.§ VSS-870), minētais likumprojekts tika skaņots ar Latvijas Pašvaldību savienību, Latvijas Brīvo arodbiedrību savienību un Latvijas Darba devēju konfederāciju, kā arī ar Latvijas Tirdzniecības un rūpniecības kameru).  Uzziņa par likumprojekta izstrādi un likumprojekts 2018. gada 5. februārī tika publicēts Labklājības ministrijas mājas lapas www.lm.gov.lv sadaļas “Sabiedrības līdzdalība” apakšsadaļā “LM dokumentu projekti”, saite: <http://www.lm.gov.lv/text/1789>. |
| 3. | Sabiedrības līdzdalības rezultāti | Likumprojekta saskaņošanas gaitā pēc tā izsludināšanas Valsts sekretāru sanāksmē tika saņemts Eiropas Latviešu apvienības priekšlikums. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministrs J.Reirs

Rucka 67021607

Sandra.Rucka@lm.gov.lv